cyanic-selkie/wikianc huggingface dataset:
Banff
Banff er en by i provinsen Alberta i Canada. Banff er omringet av fjell og er den høyestliggende byen i Canada. Banff ligger 126 kilometer vest for Calgary og 58 kilometer øst for Lake Louise på den trans-canadiske motorveien.
Historie
De første innbyggerne kom til Banff i 1880-årene, etter at jernbanen fra Atlanterhavet til Stillehavet ble anlagt gjennom Bow Valley. I 1883 oppdaget tre jernbanearbeidere flere varme kilder i fjellsiden til Sulphur Mountain. To år senere ble et 26 km² stort reservat opprettet rundt de varme kildene og området ble promotert som et internasjonalt ferie- og spa-anlegg for å øke kundegrunnlaget for den nye jernbanelinjen. I 1887 ble området utvidet til 673 km² og kalt «Rocky Mountain Park». Dette regnes som en av Canadas første nasjonalparker.
Området fikk navnet Banff i 1884 etter Banffshire i Skottland, som var hjemstedet til George Stephen, en tidligere direktør i Canadian Pacific Railway.
Banff sentrum utviklet seg rundt jernbanestasjonen som et turistkontor for de tilreisende til nasjonalparken. I 1985 kom Banff nasjonalpark inn på UNESCOs liste over verdens kultur- og naturarvsteder som en av nasjonalparkene i Rocky Mountains.
Med blikket mot stjernene
Med blikket mot stjernene var en norsk TV-produsert talentkonkurranse for sangere som gikk på TV3 i 1995. Programmet ble ledet av Ragnar Otnes mens Eivind Rølles og Arild Rønsen satt i juryen. I tillegg satt en ny norsk musikkjendis i juryen for hver episode. 35 sangtalenter skulle konkurrere om å ligne sin favorittartist mest mulig. Selv om hovedvekten lå på sangen skulle deltakerne også kle seg mest mulig likt som den artisten de imiterte.
Programmet ble sendt på tirsdagskveldene og var en av TV3 store programsatsinger høsten 1995.
Seieren gikk til Odd Einar Nordheim (som Terence Trent D'Arby). Førstepremien var en tur til Venezia. Andreplassen gikk til Christina Undhjem. Hun ble forøvrig talentkonkurransens representant i den første internasjonale finalen i 1996.
Konsept
Jurien bestemte hvem som skulle gå til finalen. Seerne bestemte hvem som vant i finalen.
Bakgrunn
Konseptet var opprinnelig hentet fra britiske ITV og hadde der tittelen Stars In Their Eyes. Den britiske versjonen har vært en kjempesuksess i Storbritannia fra 1990 til 2006. Den norske versjonen ble innspilt i Sverige. Konseptet ble i 1996 kjøpt opp av TV 2 og sendt under tittelen Stjerner i sikte.
Seertall
Programmet fikk god mottakelse av VGs TV-kommentator.
Deltakere
Det var 35 deltakere Pernille Heckmann fra Fredrikstad som Lisa Ekdahl
Erikstad (Lødingen)
Erikstad er en bygd ved Kanstadfjorden i Lødingen kommune i Nordland omtrent 6,5 kilometer vest for tettstedet Lødingen (luftlinje).
Grunnkretsen Erikstad hadde 15 innbyggere pr. 1. januar 2017. Med få fastboende blir husene i bygda i dag mest benyttet som fritidsboliger. Det var tidligere et levende samfunn med blant annet landhandel og fiskebruk. Fiskebruket er nedlagt og brukes nå som lager/base for oppdrettsanlegg. Veiforbindelse fra Fv837 til Erikstad og videre sørover til Svensgam.
Marcel Sieberg
Marcel Sieberg (født 30. april 1982 i Castrop-Rauxel) er en tysk, tidligere profesjonell syklist. Han la opp etter 2021-sesongen.
Claus-Casimir av Oranien-Nassau, jonkheer van Amsberg
Claus-Casimir, greve av Oranien-Nassau, jonker av Amsberg (Claus-Casimir Bernhard Marius Max) (født 21. mars 2004 i Haag, Nederland) er sønn av prins Constantijn av Nederland og prinsesse Laurentien og barnebarn av Beatrix av Nederland og Claus von Amsberg. Han er nummer seks i arvefølgen til Nederlands trone.
Han har to søstre, grevinne Eloise og grevinne Leonore.
T-forbindelsen
T-forbindelsen er et veiprosjekt for å knytte Haugesund-regionen bedre sammen. Ny veiforbindelse mellom kommunene Haugesund, Karmøy og Tysvær er lagt til grunn som hovedmål. Prosjektet omfatter to undersjøiske tunneler under Karmsundet og Førresfjorden sammen kalt Karmøytunnelen. Total tunnellengde er ca. 8,9 km inkludert arm opp til Fosen i Karmøy kommune. Videre fra Fosen ble det laget ny vei, hovedsakelig i dagen, fram til E134. I Tysvær ble T-forbindelsen koblet til E39. Total veilengde i prosjektet er i overkant av 19km.
Da T-forbindelsen åpnet ble ferjesambandet Skudeneshavn-Kvitsøy-Mekjarvik redusert til bare å gå mellom Mekjarvik og Kvitsøy. T-forbindelsen avlaster riksvei 47 over Nord-Karmøy. Riksveien hadde en årsdøgntrafikk på over 22 000 i 2005.
Anleggsarbeidet startet høsten 2009 og anlegget ble åpnet for ordinær trafikk 5. september 2013.
Karmøytunnelen
Den undersjøiske tunnelen i T-forbindelsen heter Karmøytunnelen. Tunnelarmen under Karmsundet fra Håvik til Fosen i Karmøy kommune er på 3977 m og tunnelarmen under Førresfjorden fra Fosen til Mjåsund i Tysvær kommune er på 3764 m. Samlet tunnellengde er 8905 m, inkludert tunnelarmen til Fosen. Under Karmsundet har tunnelen sitt laveste punkt på 139 muh. Under Førresfjorden er laveste punkt på 136 m. Tunnelen har tre kjørefelt med fartsgrense 80 km/t, med unntak av tunnelmunningene og rundkjøringen der fartsgrensen er satt ned til 60 km/t.
Tunnelarm til Fosen (Hellevik)
Tunnelen går fra rundkjøringen under Fosen og opp i dagen til Hellevik på Fosen. Tunnellengden er på 1164 m. Det er tre kjørefelt med fartsgrense 80 km/t.
Kryssløsning
De undersjøiske tunnelene og tunnelarmen opp til Fosen, er koblet sammen i en stor rundkjøring lagt inne i fjellet, ca. 60 m under havnivå (130 m under terrengnivå). Med denne kryssløsningen ble stigningene redusert fra Karmsundet og Førresfjorden. Rundkjøringen har to felt i kjøreretningen.
Vei i dagen
Fra tunnelene ble det lagt ny vei i dagen med total lengde 9,8 km, hvorav avstanden mellom Fosen og Raglamyr i Haugesund utgjorde størstedelen.
Det er uvisst hvilken veistatus T-forbindelsen vil ha når prosjektet er ferdigstilt. Et alternativ er at veien får ny riksveistatus. Eventuelle andre alternativ kan være at T-forbindelsen blir en forlengelse/omlegging av E134 eller riksvei 47.
Husafjelltunnelen
Tunnelen på Fosen er på 687 m. Den går under Husafjell.
Spannavardtunnelen
Tunnelen går under Spannavarden og er på 260 m.
Tuastad Bro
Broen har tre spenn, med en lengde på 50 m.
Kostnader og finansiering
Finansieringsplan (2008):
Bompenger
Bompengesatsene er kr 30 for lette kjøretøy og kr 60 for tunge kjøretøy. Prosjektet inngår ikke i bomringen i Haugesund. For å få rabatt med AutoPass må man derfor ha egen avtale med T-forbindelsen.
I perioden 1. april 2001 - 5. september 2013 ble det, i tråd med Stortinget sitt vedtak, krevd inn bompenger på forhånd på ferjesambandet over Boknafjorden (Mortavika–Arsvågen). For bil inntil 6m lengde var bompengesatsen kr 52 (2005), og for kjøretøy 10-12 m lengde kr 181. Den årlige bompengeinntekten ved forhåndsinnkrevingen var rundt 60 mill. kr.
Sterzing
Sterzing (tysk) eller Vipiteno (italiensk) er en by som ligger på 948 moh. i Wipptal i Syd-Tirol. På grunn av sin beliggenhet ved møtepunktet av veiene til og fra Brennerpasset (mot Innsbruck), Jaufenpasset (mot Meran) og Penserjoch (mot Bolzano) har Sterzing alltid vært en viktig handelsby. Den er forvaltningssete for distriktet Wipptal.
Av Sterzings 6000 innbyggere (2004) er 75 % tysk- og 24 % italiensktalende. Navnet Vipiteno ble, som de fleste andre italienske stedsnavn i Syd-Tirol, konstruert av fascistene under italieniseringen på 1920-tallet. I Sterzings tilfellet ble dette gjort ved å modernisere det latinske navnet på den romerske leiren Vipitenum, som hadde ligget på samme sted.
Tung, tung politisk rock
Tung, tung politisk rock er et musikkalbum av Black Debbath. Temaet for tekstene er norsk politikk.
.sco
.sco (dotSCO) er et foreslått toppnivådomene. Det er noe uklart hvorvidt det er ment å være et nasjonalt domene for Skottland, eller bare for nettsteder på lavlandsskotsk.
Forslaget ble fremmet etter den suksessfulle introduksjonen av toppnivådomenet .cat for det katalansk-språklige området. TLD'et .cat er offisielt reservert for nettsteder som «fremmer katalansk språk og kultur».
Det altomfattende ordet «kultur» skulle bety stort sett alt med tilknytning til nasjonen Skottland, ettersom en nasjon defineres ved sin karakteristiske kultur. Det er imidlertid ikke helt klart hvorvidt nettsteder på Skottlands to andre språk (Scottish English og Scottish Gaelic language) er ment å skulle inkluderes.
Thomas Heftyes gate (Oslo)
Thomas Heftyes gate (1-47, 2-64) er en gate i Oslo som har sitt løp fra Gabels gate via «Gimletoppen», før den krysser Elisenbergveien og Bygdøy allé og fortsetter mot nord til Frogner plass. Den ligger i sin helhet på arealer som opprinnelig har tilhørt Frogner hovedgård.
Gaten ble i 1891 oppkalt etter bankier Thomas Heftye, som hadde kjøpt store arealer av Frogner. Han oppførte i 1858-59 Villa Frognæs på høyderyggen mot Frognerkilen etter tegninger av arkitektene Schirmer og von Hanno. Eiendommen med adresse Drammensveien 79 har adkomst fra Thomas Heftyes gate og har siden 1906 tilhørt Storbritannias legasjon og senere ambassade, som bruker Heftyes villa som residens. Thomas Heftye er kjent som en pådriver for friluftslivet i Norge og var medstifter og første formann i Turistforeningen.
Eiendomsprisene i gaten er blant de høyeste i landet.
Fire ambassader har adresse til gaten: Finsk i nr 1, britisk i nr 8, østerriksk i nr 19 og slovakisk i nr 24. Disse befinner seg sør for Bygdøy allé og dermed i strøket Gimle. Andre kjente bygninger i gaten er villaen i nr. 18, Heftyeterrassen i nr. 42, hjørnebygningene i nr. 45 og 47, og nr. 52-62 der Sonja Henie i sin tid bodde.
Utopia
Utopia er i moderne språkbruk en betegnelse for det perfekte samfunn («et utopia»). Navnet ble først brukt av engelskmannen Thomas More som tittel på hans verk De Optimo Reipublicae Statu deque Nova Insula Utopia fra ca. 1516, vanligvis omtalt som «Utopia». More konstruerte ordet utopia fra gresk outopia («ingensteds») og eutopia («et godt sted»).
Thomas Mores Utopia
I sin bok, som opprinnelig ble skrevet på latin, beskriver More Utopia som et rasjonelt organisert samfunn, en republikk hvor all eiendom er felleseie. Utopia har få lover, og ingen advokater. Alle innbyggerne bidrar i fellesskap til jordbruket, men slaver tar seg av rutinearbeidet. Kunnskap og visdom dyrkes, men fellesskapets beste kommer foran moralske vurderinger. Livet er nøye regulert fra vugge til grav, gamle og syke blir eliminert. Underteksten er en kritikk av Mores samtidige England heller enn et alvorlig ment forsøk på å konstruere et perfekt samfunn, slik boken enkelte ganger beskrives.
Liknende begreper
Ordet dystopi (fra engelsk Dystopia, første kjente bruk i 1868, et anti-eutopia eller et «ikke-godt» sted) benyttes på norsk som «anti-utopi» eller beskrivelsen av det verst tenkelige samfunn.
Avfolkning
Avfolkning (eller fraflytning) er demografisk betegnelse på menneskers plasseringer i samfunnet. Avfolkning vil si at flere og flere flytter fra et sted til et annet sted. Utover på 1900-tallet gikk flyttestrømmen som oftest fra landsbygda og inn til byene.
Årsakene til dette er mange. Sentralisering av arbeidsplasser og høyere utdanning, har vært av stor betydning.
Når befolkningen synker, faller etterspørsel etter arbeidskraft og dette fører til nedleggelser av viktige bedrifter i lokalsamfunnet som butikk, post, bank, barnehage og skole.
Det andre slaget ved Bornholm (1565)
Det andre slaget ved Bornholm som er bedre kjent som slaget ved Bornholm, er det blodigste sjøslaget i historien mellom nordiske folk som har funnet sted. Under den nordiske syvårskrigen sloss svenskene med danskene som var i allianse med den tyske byen Lübeck, om herredømmet over Østersjøen. Oppgjøret mellom Bornholm og Rügen var krigens største sammenstøt til sjøs med 48 svenske og 35 allierte krigsskip.
De allierte ble påført et avgjørende nederlag med tapet av flaggskipet «Jægermester», samt admiral Otto Rud som måtte overgi seg til sin svenske motpart, Klaes Horn. Tapstallene og antall tapte skip er usikkert, men er senere oppgitt til over 4 000 mann hos de allierte inkludert krigsfanger, og opptil 2 000 mann hos svenskene som hadde tapt flere skip.
Meran
Meran (tysk) eller Merano (italiensk) er Syd-Tirols nest største by og ligger ved elven Etsch (italiensk Adige) der Vinschgau, Passeier- og Etschdalen møtes. Av byens 35 100 innbyggere (2004) er 52 % tysk- og 48 % italiensktalende.
Romulus Vulpescu
Romulus Vulpescu (født 5. april 1933 i Oradea, død 18. september 2012 i București) var en rumensk dikter, prosaforfatter, oversetter og politiker.
Etter at han gikk på ''Sf. Andrei-barne- og ungdomskolen (1939 - 1948), gikk han på Gh. Șincai''-gymnaset (1948 - 1951), de siste to årene på kveldskole, ettersom han samtidig gikk på en yrkesskole om dagen (1950 - 1951) og ble utlært dreier.
Deretter studerte han på Universitetet i București, Fakultetet for rumensk språk og litteratur, som han ble ferdig med i 1955.
Etter at han ble ferdig med studiene, ble han ansatt i redaksjonen i Editura de Stat pentru Literatură şi Artă (1955 - 1960), Editura pentru Literatură Universală (1961 - 1964) og litteraturtidsskriftet Luceafărul (1964 - 1965). Han var også litteratursekretær og assisterende direktør for Barbu Delavrancea-teateret (1967 - 1969) og museolog ved Det rumenkse litteraturmuséet. Mellom 1973 og 1989 var han sekretær for Den rumenske forfatterforeningen, og mellom 1990 og 1991 var han direktør av Teatrul Mic i București.
I perioden 1990-1992 satt han i det rumenske Senatet for Frontul Salvării Naționale. Mellom 1994 og 1998 var han medlem av Romanias kringkastingsråd. Mot slutten av livet var han medlem av det ultranasjonalistiske partiet România Mare.
Han var gift med forfatteren og oversetteren Ileana Vulpescu (f. 1932), som han hadde en datter med, Ioana (d. 2012).
Liste over norske politiske ungdomsorganisasjoner
En politisk ungdomsorganisasjon er en ungdomsorganisasjon som knytter seg til et moderparti.
I Norge finnes følgende politiske ungdomsorganisasjoner:
Rēzekne fylke
Rēzekne var et fylke øst i Latvia, rundt 250 km fra hovedstaden Riga. Det ble avskaffet i 2009. Rēzekne fylke lå i hjertet av landskapet Latgale.
Administrativt sentrum var byen Rēzekne.
Kokstad
Kokstad er et bolig- og næringsområde i Ytrebygda bydel i Bergen kommune. Området er en del av næringsområdet Sandsli/Kokstad. Kokstad omfatter grunnkretsen Kokstad og sørlige deler av grunnkretsen Dolvik.
Initiativrett
Initiativretten brukes ikke bare om forslag til endringer i et lands lover, men også om retten til å ta initiativ til endring av regler innenfor andre områder.
Initiativrett er et element innenfor Organisasjonsfriheten. De andre to elementene er lovgivningsmyndighet og avtalefrihet
WWE SmackDown vs. Raw 2007
WWE SmackDown vs. Raw 2007 er et profesjonell bryting videospill utviklet av YUKE's Future Media Creators og THQ.
Spillet er basert på wrestlingforbundet World Wrestling Entertainment. Det er etterfølgeren til WWE SmackDown! vs. RAW 2006. 31. mars 2006 bekreftet THQ, YUKE'S og WWE at spillet skulle bli lansert. Spillet ble lansert i november 2006 for PlayStation 2, PlayStation Portable og Xbox 360.
Bujumbura internasjonale lufthavn
Aéroport international Melchior Ndadaye de Bujumbura er en flyplass i Bujumbura, hovedstaden i Burundi.
WWE SmackDown vs. Raw 2007
Dette spillet hadde flere nyskapninger som et analogt kontroll-system, interaktive hotspots og muligheten til å slåss ute blant publikum. Det er også blitt laget flere forbedringer til de eksisterende kamp-modusene som det at Ladder Match nå er blitt lagd som en Money in the Bank Ladder Match.
Bujumbura internasjonale lufthavn
I 2004 betjente flyplassen 85 434 passasjerer og 301493 passasjerer i 2014.
WWE SmackDown vs. Raw 2007
Spillmuligheter
THQ har lovet å bringe en mer realistisk slåssopplevelse til spillet ved den nye analoge kontrollen. Dette gjør at spillerne kan kaste motstanderen sin hvor de vil. I motsetning til det forrige spillet hvor spillerne måtte bruke knappene for å gripe motstanderen kan du nå bare bevege styrespaken en vei og så gjør spilleren forskjellige ting. Nå kan man også bevege seg rundt i ringen ved å bruke spakene istedenfor pilene som du måtte bruke i det forrige spillet, men det er fullt mulig å skifte til å bruke pilene.
Angrepene som fribryterne kan gjøre er blitt mye bedre. Nå kan ikke store, tunge fribrytere gjøre ting som en «hurricanrana» og lettvektere eller divaer kan ikke gjøre ting som er basert på mye styrke.
Nå kan du også bruke tingene rundt deg mye mer enn du kunne før. Du kan slåss blant publikum og du kan bruke skiltene som tilhengerne har som våpen. De har også lagt inn såkalte hotspots. Dette er for eksempel ring-hjørnene, tauene rundt ringen trapper og mye mer.
Grafikken er også mye bedre. Nå er det brukt 20 000 polygoner i Xbox-versjonen i motsetning til de 500 som var i 2006-utgaven for PlayStation 2. I Xbox-versjonen er det nå mulig å se svetten som kommer fra fribryterne. Lyden er også forbedret. Spillet bruker Dolby 5.1. De har også lagt inn ny rop ifra fansen samt nye lyder fra spillerne.
Kamp-moduser
Cory Ledesma, den kreative manageren for WWE SmackDown vs. Raw 2007, har fastslått at det ikke er noen nye kamp-moduser i årets utgave. I Ladder Matchene har spilleren mer fleksibilitet når det gjelder plassering av stigen.
Dette er det eneste spillet siden WWE SmackDown!: Shut Your Mouth som ikke har en spesifikk diva-kamp ettersom Fullfill Your Fantasy har blitt fjernet.
Sandsli
Sandsli er et bolig- og næringsområde i Ytrebygda bydel i Bergen kommune. Området er en del av næringsområdet Sandsli/Kokstad. Her ligger også bydels- og kjøpesenteret Fanatorget, Aurdalslia skole, Skranevatnet skole og Sandsli videregående skole.
WWE SmackDown vs. Raw 2007
Season Mode
Ledesma har sagt at Season Mode i denne utgaven blir ganske likt det som var i WWE SmackDown! Here Comes the Pain når det gjelder mester, utfordreren og handling. Season Mode inneholder cirka 36 spesifikke handlinger. Handlingene er i år mer basert på hvor verdig spillerne er til å få en tittel-kamp. Season Mode har også flere nye kjennemerker blant annet en versjon av WWE.com hvor spilleren kan kjøpe kostymer, belter og legender samt lese biografiene til fribryterne og lese artikler om fremgangen i sesongen. De har også inkludert WWE Magazine, hvor man kan lese om den nåværende handlingen og mulighetene for en fribryter til å hoppe over til et annet show gjennom sesongen.
Sandsli
Sandsli omfatter grunnkretsen Sandsli, samt vestlige deler av grunnkretsen Steinsvik og sørlige deler av grunnkretsen Søreide.
WWE SmackDown vs. Raw 2007
General Manager Mode
Det er forbedringer til årets General Manager Mode, det er mer detaljert informasjon når det gjelder stallen av fribrytere. Størrelsen på stallen er som vanlig 20 fribrytere. I år er Power 25 lagt inn, et rangeringssystem for fribryterne basert på hvor gode de har vært den siste uken på enten RAW eller SmackDown!. Det er også en topp 15-liste for hvert show. Du har også muligheten til å leie inn forfattere som kan ordne med rivaliseringer mellom to fribrytere. Det er spesifikke rivaliseringer for tag teams, divaer, cruserweights og mer. Spillerne har også muligheten til å bestemme kampene på søster-showene, HEAT og Velocity. Dette kan gjøre enkelte fribrytere mer populær, men det som skjer der har ikke noe å si for seertallene på verken RAW eller SmackDown!.
Create Modes
Create-A-Entrance moduset har blitt forbedret med et nytt forhåndsvisning-modus. Nå kan man også bestemme timingen for kameraene og fyrverkeriene. Inspirert av John Cenas spinner-belt, har spilleren nå muligheten til å lage et mesterskapsbelte med et snurrende midtstykke. Man kan også bestemme når fribryteren skal snurre på dette beltet mens han går mot ringen. Mesterskapsbeltene fra det forrige spillet er også her i år. Disse beltene er de som ble brukt av WWE tidlig i 2006. De er: WWE Championship, World Heavyweight Championship, Intercontinental Championship, United States Championship, WWE Tag Team Championship, World Tag Team Championship, Women's Championship og Cruiserweight Championship. Stone Cold Steve Austin sitt «Smoking Skull» belt og nWos versjon av WCW World Heavyweight Championship har blitt lagt til i listen over klassiske belter du kan vinne og beskytte. De beltene som allerede er på denne listen er Ted DiBiase sitt Million Dollar Championship og WWE Hardcore Championship.
Utgivelse
Den offisielle demoen for spillet ble lanser på Xbox Live Marketplace den 28. september 2006.
Sammen det forrige spillet ble dette lansert til PlayStation 2 og PlayStation Portable. En PlayStation 3-versjon var planlagt, men ble kansellert. Utviklerne sa at de ville heller bruke tid på selve spillet. Neste års spill kommer til PlayStation 3. Det var også snakk om at spillet skulle komme på Wii, men de ville lære mer om systemet.
Det vil bli lansert en spesial-versjon av spillet på Xbox 360 i en liten periode på EB Games og GameStop. Denne versjonen vil komme i en aluminiums-boks med en versjon av The History of the WWE Championship og en kopi av The Ultimate WWE Trivia Book.
Fribryter-stall
Fribrytere
Divaer
Legender
Brytere som er låst, men som kan bli vunnet
Ikke-spillbare karakterer
Arenaer
Vanlige arenaer
Pay-per-view arenaer
Kirkeugle
Kirkeugle (Athene noctua), tidligere kalt Minervas ugle, er en liten ugle i gruppen Athene. Den hører til uglefamilien, i likhet med de fleste av uglene. Den blir cirka 23-27 centimeter fra hode til hale. Den har et vingespenn på cirka 50-56 centimeter.
Ernæring
Den lever mest av insekter, snegler og meitemark – men tar også gnagere og småfugl.
Hekking
I naturen lager kirkeuglen reir i hule trær og steiner. Der det er mulig lager den reir i høye kirkespir; derav navnet kirkeugle. Den legger 3-5 egg som blir ruget på av hunnen i ca. 28-29 dager. Den første tiden etter klekking holder hun seg ved reiret mens hannen bringer maten; senere jakter både hannen og hunnen etter mat. Ungene forlater reiret etter ca. syv uker og er flyvedyktige 1–2 uker senere.
Utbredelse og status
Kirkeugle finnes i tempererte og varme områder i Europa, Asia og nord i Afrika. Arten er standfugl og er temmelig stasjonær. Den er innført i England og på New Zealand (Sørøya). Bestanden har gått veldig tilbake i Vest-Europa, mens den har holdt seg bedre i Øst-Europa. Arten er funnet én gang i Norge (Hordaland, 1974). Den har hekket i Sør-Sverige. I Danmark er den nesten utryddet og kritisk truet, mens den ennå i 1970-åremes fantes nesten overalt på Jylland. Mangel på habitater og giftsprøyting i landbruket regnes som årsaker til tilbakegangen. På verdensbasis vurderes bestanden av IUCN som livskraftig og stabil.
Hassan (distrikt)
Hassan (kannada: ಹಾಸನ ) er et distrikt i den indiske delstaten Karnataka. Distriktets hovedstad er Hassan.
Demografi
Ved folketellingen i 2011 var det 1,776,221 innbyggere i distriktet, mot 1,721,669 i 2001. Den urbane befolkningen utgjør 21,23 % av befolkningen.
Barn i alderen 0 til 6 år utgjorde 8.76 % i 2011 mot 11,60 % i 2001. Antallet jenter i den alderen per tusen gutter er 964 i 2011 mot 958 i 2001.
Constantijn av Nederland
Constantijn, prins av Nederland, prins av Oranien-Nassau, jonker av Amsberg (Constantijn Aschwin Karel Frederik Hendrik) (født 11. oktober 1969 i Utrecht) er prins av Nederland. Han er nummer fire i arvefølgen til Nederlands trone.
Hassan (distrikt)
Eksterne lenker
ஹாசன்
Constantijn av Nederland
Hans foreldre er dronning Beatrix av Nederland og prins Claus, og han har to brødre, Willem-Alexander og Johan Friso.
Prins Constantijn studerte juss i Leiden, og har senere blant annet arbeidet i EU og Verdensbanken.
Han giftet seg med Laurentien Brinkhorst den 17. mai 2001, og de har tre barn:
Prins Constantijn er en ivrig idrettsmann. Han spiller fotball, tennis og golf, og går også på ski. Andre interesser er tegning, matlaging og litteratur.
Sermilik (Paamiut)
Sermilik er en fjord i Paamiut kommune, på sydvestkysten av Grønland.
Fjorden er 50 km lang, og er kommunens lengste. I bunnen av fjorden er det en isbre som gir mange isfjell i fjorden. Man kan se både sel og knølhval her.
Erland Johnsen
Erland Johnsen (født 5. april 1967 i Fredrikstad) er en norsk tidligere fotballspiller. Johnsen var en kompromissløs midtstopper som fikk 24 for Norge og deltok i fotball-VM i 1994.
Johnsen var trener for Follo, som spilte i 1. divisjon i 2006, frem til 10. november 2006 da han trakk seg som trener, delvis grunnet lagets nedrykk til 2. divisjon. Han var så toppspillerutvikler for tippeligalaget Lillestrøm SK og ble trener da Tom Nordlie fikk sparken derfra i 2008. I slutten av 2011 ble han ansatt som trener for Strømmen i Adeccoligaen.
Fra 2019 til 2022 var han ansatt som utviklingssjef hos.
Karmøytunnelen
Karmøytunnelen er en undersjøisk tunnel som inngår i T-forbindelsen. Tunnelen går under Karmsundet og Førresfjorden, og har i tillegg en tunnelarm på 1164 meter opp til øya Fosen. Der tunnelarmene møtes er det bygget en rundkjøring inne i fjellet. Tunnelen var inntil Ryfylketunnelen åpnet i 2019 den lengste undersjøiske veitunnelen i Norge.
Samlet lengde på den undersjøiske tunnelen og tunnelarmen opp til Fosen er 8,9 km.
Deutsche Eishockey Liga
Deutsche Eishockey-Liga (DEL), også DEL – Die 1. Bundesliga, er den høyeste ishockeyligaen i Tyskland. Ligaen startet sesongen 1994/95 og har det høyeste antall amerikanske og kanadiske spillere utenfor Nord-Amerika. DEL erstattet Bundesliga.
DEL en uavhengig forening som eies og drives av de deltakende klubbene. Siden 2006/2007-sesongen, har ingen klubber rykket ned fra DEL på grunn av dårlig tabellplassering.
Fra sesongen 2008/09 kunne hver klubb ha maks ti spillere med ikke-tysk nasjonalitet.
Per Hasselberg
Per Hasselberg, egentlig Karl Petter Hasselberg, (før 1870 Åkesson), (født 1. januar 1850 i Hasselstad nær Ronneby, død 25. juli 1894 i Stockholm) var sin tids mest suksessrike svenske skulptør, først og fremst kjent for allegoriske skulpturer av sensuelle kvinnefigurer, men også impresjonistiske portrettbyster.
Biografi
Per Hasselberg sluttet på skolen som 12-åring og begynte som tømrerelev, og senere lærling ved M. Östergrens möbelsnickeri i Karlshamn, der han også utviklet ferdigheter som ornamentbilledhugger. Etter at han tok svennebrev flyttet han i 1869 til Stockholm, der han tok seg arbeid hos ornamentbilledhuggeren Henrik Nerpin, og begynte kvelds- og helgestudier ved Slöjdskolan. Hasselberg søkte seg til Konstakademien, men ble bare tatt opp til det forberedende kurset, Principen. I 1876 dro han til Paris på et arbeidsstipend fra Kommerskollegium, og ble året etter antatt til École des Beaux-Arts der han studerte i tre år under den franske skulptøren og akademiprofessoren François Jouffroy. Hasselberg var aktiv i Paris til 1890, da han vendte tilbake til Stockholm der han skaffet seg et atelier i Östermalmsgatan.
Per Hasselbergs kunstneriske gjennombrudd ble «Snöklockan», som ble antatt til kunstsalongen i Paris i 1881, og ble som eneste svenske kunstverk belønnet med hederlig omtale, og ved parissalongen i 1883 mottok Snöklockan i marmor gullmedalje. Såningskvinnan ble avduket i 1883 i Brunnsparken i Göteborg. I 1886 utførte han Farfadern i gips, denne ble støpt i bronse for å bli plassert i Humlegården, Stockholm i 1895. Prins Eugen arbeidet for at Farfadern skulle bli plassert her. Grodan (1887–1890) ble vist ved Verdensutstillingen 1889 i Paris.
Han var en del av kunstnergruppen Opponenterna og nestformann i Konstnärsförbundet. Viktige oppdragsgivere var Pontus Fürstenberg og prins Eugen. Hasselberg var også engasjert foran åpningen av Svenska Panoptikon og som lærer ved Konstnärsförbundets skola.
I Paris møtte Per Hasselberg kunstneren Eva Bonnier. De innledet et forhold og forlovet seg, men forlovelsen ble brutt. Hasselberg innledet et forhold med modellen for Näckrosen, Signe Larsson, som i 1893 fødte deres datter Julia. Per Hasselberg døde i 1894 etter å ha levd med diabetes i mange år, og da ble datteren adoptert av Eva Bonnier.
Hasselberg er rikt representert på Göteborgs konstmuseum og Prins Eugens Waldemarsudde samt i Bonnierska Porträttsamlingen, og våren 2010 ble det vist en stor retrospektiv utstilling på Waldemarsudde, blant annet anmeldt i Svenska Dagbladet og Stockholms-Tidningen. Hasselbergsvägen i bydelen Södra Ängby i Stockholm og Per Hasselbergs väg'' i Ronneby er oppkalt etter Per Hasselberg.
Offentlige verk i utvalg
Hasselbergs offentlige verk ifølge Waldemarsuddes utstillingskatalog 2010:
Andre offentlige verk:
Vitale Michiel II
Vitale Michiel II var doge av Venezia 1156-1172.
Han beseiret Ulrich II fra Tavern, patriark av Aquileia, i 1162. Ulrich ble tatt til fange men senere satt fri mot betaling av en årlig bot på av 12 brød, 12 griser og 1 okse. Det ble senere en årlig tradisjon å slakte 12 griser og en okse på Markusplassen siste dagen før fasten, en forløper til det senere karnevalet i Venezia.
Riksdagsutskott
Et riksdagsutskott er en organisatorisk enhet i den svenske riksdagen, med 17 riksdagsrepresentanter (svensk: riksdagsledamöter) og en administrasjon (svensk: kansli) i hvert utskott. Det er totalt 15 riksdagsutskott.
Utskottenes historie
Systemet med utskott i riksdagen har eksistert siden 1600-tallet. Utskott nevnes først i lovverket i regeringsformen (loven) av 1719 artikkel tolv (sekreta utskottet), og 37. I artikkel tolv fastslås sekreta utskottets sammensettning: «ridderskapet och adelen gör ett utskott af tjugufyra personer, presterskapet af tolv och sammaledes borgareståndet af tolf deras ledamöter»'' I det sekreta utskottet hadde representanter for bøndene (bondestanden) vanligvis ikke tiltrede.
Utskottenes funksjon var opprinnelig å samle riksdagsmenn på tvers av standsgrensene for å behandle saker av særlig ømtålig karakter.
Organisering av riksdagsutskott
Blant de riksdagsrepresentantene (svensk: riksdagsledamöterna) som er valgt inn i et riksdagsutskott velges ordfører og viseordfører, vanligvis med akklamasjon og vervene pleier å fordeles mellom regjeringspartiet og opposisjonen. Ifølge sedvane fordeles ordførerpostene mellom riksdagens partier i forhold til det antall mandater de har i riksdagen og i samråd med ledelsen for partiene. Partifordelingen av medlemmene avspeiler så langt som mulig de respektive partiers riksdagsmandater. I hvert riksdagsutskott er det 17 folkevalgte riksdagsrepresentanter.
Riksdagens forvaltning velger sekretær, og til hvert utskott finnes et sekretariat av ansatte tjenestemenn som hjelper representantene (svensk: ledamöterna) å skrive proposisjoner (svensk: betänkanden). Ansettelsene er uavhengig av valgene til riksdagen og tjenestemennene beholder sine stillinger selv ved en forandret mandatfordeling etter riksdagsvalg.
Arbeidet i utskottene
Riksdagsutskottenes oppgaver bestemmes av Regeringsformen og Riksdagsordningen (to svenske lover) som oppgir at de skal avgi innstillinger (svensk: betänkande) i saker som henvises dit, bl.a. regjeringens proposisjoner, og at de har rett til å legge frem forslag for riksdagen, såkalte utskottsinitiativ. Innen riksdagen fatter en beslutning tar utskottene stilling etter å ha utredet saken. Ofte begynner utskottsarbeidet med at regjeringen har skrevet en proposisjon som utskottets representanter tar opp i sine respektive partigrupper, og skriver innstillinger om (svensk: följdmotioner).
Utskottene har møter på tirsdager och torsdager. Møtene er stengt for almenheten og massemedia. Ved møtene presenterer en tjenestemann saken, og rikdsagsrepresentantene diskuterer proposisjonen og relevante innstillinger (svensk: motioner). Ofte behøves det flere møter innen representantene kan bli enig om et forslag til beslutning i riksdagen, og ofte reserverer minoriteten (opposisjonen) i utskottet seg i innstillingene (svensk: betänkandena). Innstillingene er offentlige. Etter innstillingene er avgitt føres det opp på liste over innstillinger (svensk: kammarens föredragningslista).
I den senere tid har utskottene begynt å følge opp riksdagens beslutninger og vurdere resultatet. Utskottene avholder også åpne utspørringer, der eksperter og relevante representanter for saken svarer på riksdagsrepresentantenes spørsmål så de kan få en dypere innsikt i sakskomplekset.
De ulike riksdagutskott er:
Mark Mancina
Mark Mancina (født 9. mars 1957 i Santa Monica i California) er en amerikansk komponist, mest kjent for sitt arbeide med filmmusikk. Han har samarbeidet en del med musikeren Trevor Rabin, progressiv rock-bandet Emerson Lake and Palmer, samt med sangeren, trommeslageren og skuespilleren Phil Collins. I 1991 var han også med-produsent på Yes-albumet Union.
Maglite
Maglite er en lommelykt produsert av Mag Instrument, Inc. i Ontario,California, som ble grunnlagt av Anthony Maglica i 1955.
Evangeliesalen Ås
Evangeliesalen Ås er en kristen frikirkelig menighet på Ås, i Akershus. Menigheten er tilsluttet den norske pinsebevegelsen. Evangeliesalen Ås ble stiftet i 1935.
Maglite
Maglite har siden introduksjonen i 1979 vært mer eller mindre verdensledende på området blant bransjefolk, men etter inntoget av Light Edmitting Diode (LED) lykter som er betydelig kraftigere enn samtlige Maglite sine lykter, har nå Maglite fått stor konkurranse fra merker som bla Fenix, Led Lenser, SureFire og mange fler som ligger på samme prisnivå som Maglite sine lykter.
Freden i Stettin
Freden i Stettin avsluttet den nordiske syvårskrigen (1563–1570) den 13. desember 1570. Freden mellom Sverige og Danmark-Norge kom som resultat av et fredsmøte i Stettin, som ble arrangert på den tysk-romerske keiseren Maximilian IIs initiativ 15. juli samme år.
Bakgrunn, fredskongress
Da krigen startet regjerte Erik XIV i Sverige og Danmark-Norges regent var Frederik II. Det hadde tidligere vært meglet mellom landene av blant andre den danske enkedronningen, hertugen av Pommern, det franske sendebudet i Danmark Charles Dançay og de tysk-romerske keiserne Ferdinand I og senere Maximilian II.
Et senere forsøk på å få til en fredsavtale ble gjort av den svenske hertug Johan (senere Johan III) i 1568 samtidig med opprøret mot Erik. Det ble undertegnet en fredsavtale mellom de stridende partene, men den ble senere forkastet av svenskene på grunn av harde vilkår.
I juli 1570 lykkedes det Maximilian II å samle sammen til en fredskongress i Stettin. Delegasjonene fra Sverige og Danmark-Norge besto hver av fire forhandlere, i tillegg hadde Bremen og Lübeck sine delegater til stede. Hovedmegleren var Charles Dançay, ellers kom meglerne fra den tysk-romerske keiseren, kurfyrsten av Sachsen, kongen av Frankrike samt Polen.
Fredsvilkårene
(Kilde: Ulf Sundberg 1997, Svenskt Militärhistoriskt Bibliotek.)
I Norge ble fredsvilkårene mottatt fra Danmark på denne måten: (Kilde: bergenspresten Absalon Pedersson Beyers (1528–1575) dagbok 1552–1572):
Godkjennelse
Frederik II godkjente fredsavtalen 25. januar 1571. Sveriges isolerte stilling og faren for at Russland skulle bli innblandet i krigen, fikk også svenskene til å godta de harde vilkårene. Egentlig var det ingen vinner av denne krigen, begge landene ble tapere i den forstand at de ble mye fattigere. Vilkårene om at den tyske keiseren skulle overta svenske besittelser i Estland ble ikke fulgt, og lübeckerne mottok aldri den avtalte pengesummen.
Maglite
Alle Maglite-lykter gikk tidligere på enten Krypton- eller Xenon-glødepærer, men etter LED-diodens inntog har Maglite hengt seg på utviklingen og gitt ut flere lykter med LED-dioder. De har også laget LED oppgraderinger for gamle Mini-Maglite lykter med glødepære.
Evangeliesalen Ås
Menigheten hadde 35 tilskuddstellende medlemmer i 2019. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Maglite
Størrelser
En liste over størrelser Mag Instrument lommelykter, og de årene de ble utgitt:
Evangeliesalen Ås
Misjon
Evangeliesalen Ås er engasjert i misjonsarbeid og støtter norsk pinsemisjons arbeid i Ukraina og Filadelfias hjemmemisjon. I 2007 var menighetens misjonsregnskap på 24 919,- kr. .
Audiosurf
Audiosurf er puzzle/rytme-hybridspill utviklet av Invisible Handlebar. Dets motorveilignende baner etterligner visuelt den musikken spilleren velger, mens spilleren kjører i flere felt og prøver å få tak i fargede brikker som er spredt rundt på banen synkronisert med musikken. Spillet ble utgitt 15. februar 2008 over Steam. Audiosurf er det første spillet tredjepartsspillet som bruker Valves Steamworks-teknologi.
Miriam
Miriam er et bibelsk kvinnenavn av arameisk og hebraisk opprinnelse (skrevet M-R-Y-M, מרים). Navnet har flere alternative skrivemåter i forskjellige land, som Mirjam, Mariam, Maryam og Miryam.
Betydningen av navnet er usikker. Noen mener navnet kan bety enten «ønsket som barn», «bitter» eller «opprørsk». Andre mener navnet kan bety «den vakre» eller «den tykkfalne».
I Koranen er Maryam mor til profeten Isa og er den eneste kvinnen som nevnes ved navn. Maria er den tilsvarende personen i Bibelen.
Amemasu
Amemasu (アメマス) eller Ō-amemasu (大アメマス) er en gigantisk hval- eller fiskelignende skapning fra ainofolklore. Den lever i Mashusjøen i Hokkaido, og kantrer båter, skaper jordskjelv og forårsaker andre katastrofer.
Ifølge en historie, svelger amemasu en hjort som har kommet ned til vannet for å drikke, men hjortens gevir river opp den store fiskens mage og dreper den. Amemasus enorme lik demmer så opp sjøen, og setter den i fare for å flomme over. En gud i form av en fugl advarer menneskene som bor i nærliggende landsbyer. Noen landsbyboere rømmer til høyere grunn, men de som ikke tror på fuglens varsler finner amemasus kropp og sleper den ut av sjøen. Deretter strømmer vannet med stor styrke innover landet, og skyller bort alt som finnes der. Området er i dag kjent som Konsengen'ya-sletten.
Fasan
Fasan (Phasianus colchicus) er en hønsefugl i fasanfamilien og inngår i slekten Phasianus, som kun teller to arter. Den andre er grønnfasan (P. versicolor).
Amemasu
Amemasu er også navnet på en spesiell type røye; Salvelinus leucomaenis leucomaenis.
Fasan
Arten er svært tallrik og livskraftig, og BirdLife International regnet i 2016 med en global populasjon på omkring 160–220 millioner voksne individer, om enn med en synkende tendens. Den europeiske populasjonen utgjør cirka 5 % av totalen. Arten er innført til Norge og mange andre land.
Amemasu
アメマス
Fasan
Biologi
Fasan er en relativt stor hønsefugl med tydelig kjønnsdimorfisme, i det hannen blir klart større og langt mer praktfull enn hunnen. Voksne hanner blir 60–70 cm lange og veier 0,9–3 kg; voksne hunner blir 50–60 cm lange og veier 0,5–1,1 kg.
Den geografiske variasjonen i fjærdrakten hos hanner er betydelig. Noen av de store forskjellene inkluderer fargen på vingedekkerne, gumpen, buken og hode (ofte med mer eller mindre svart), og omfanget av hvitt på halsen. Den hvit halsringen (som har gitt opphav til betegnelsen ringfasan) som vanligvis finnes hos asiatiske populasjoner er som regel fraværende i de vesteurasiske.
Voksne hanner preges av ei olivenfarget krone, ofte avgrenset på sidene av hvite øyenbryn og hvite fjær på sidene av bakhodet, rett over øreområdet, forlengede for å danne hornlignende eller ørnelignende fjærtufser; iriserende lillafarget hode og nakke; en rød orbital region med mer eller mindre naken hud, inkludert røde hudlapper under øynene; hvit krage (avbrutt eller fraværende hos noen raser); rødbrunt bryst, tenderer mot oransje på flankene; gyllengul mantel; grå bakdel, med oliven eller blått skjær og grønn glans; blek hale med brede, svarte stolper; blekgrå overvingedekkere; store, runde, subterminale blekgule merker på skulderbladene; smale brystfjær med dype innrykk og smale mørke kanter; gulaktige flanker som står i kontrast til det mørke bryst og buken; og en konisk spore litt under midten av tarsi. Lang stjert (42,5–53,6 cm; altså nesten dobbelt så lang som vingen), som er flat eller lett sammenpresset og overdrevent gradert, med fjær som ere avsmalnende mot spissene; alltid med tverrmarkering.
Voksne hunner har en utvasket brunflekkete grunnfarge, med en utvasket kastanjefarget nakke. Spettmønstret strekker seg over kronen og mot overgumpen og videre ut på den lange stjerten (29–31 cm), som imidlertid ikke er på langt nær like lang som hos hannene. Ungfuglene ligner hunnene, men er mattere i fargene og har et mindre regelmessig mønster på fjærdrakten, samt kortere stjert.
Den naturlige utbredelsen strekker seg fra den østlige bredden av Svartehavet til Kaspihavet, og langs den sørlige bredden av Kaspihavet østover til de nordlige skråningene av Himalaya, og videre nordover til Mandsjuria og Korea, samt sørover til grensen mot Vietnam; også hjemmehørende på Taiwan og i den japanske skjærgården. Arten er imidlertid innført til en lang rekke plasser rundt om i verden, inkludert til Norge. Her ble arten først satt ut i Bærum i 1870-årene, og siden ved flere anledninger fram mot 1960-tallet. Fasan er imidlertid en fremmedart og regnes som ikke egnet her i landet. Det er usikkert hvor stor den norske populasjonen er, men i 1994 ble den estimert til omkring 1 000–2 000 individer. Ville bestander finnes i Rogaland og rundt Oslofjorden, samt flekkvis i Hedmark. Arten er ikke kjent i Møre og Romsdal, Sogn og Fjordane, Troms og Finnmark, men den har ellers blitt registrert i de andre fylkene.
Den eneste informasjon man har fra det naturlige utbredelsesområdet om trekkmønster er om flere massemigrasjoner, som hovedsakelig involverer voksne hanner som trekker fra Kina til Amurbassenget i Russlands fjerne østen, typisk i forbindelse med strenge vintre. Imidlertid er mongolske fugler tilsynelatende standfugler, til tross for vintertemperaturer som regelmessig kryper ned mot -40 ºC, noe som noen ganger fører til massedødelighet. Det er også tilsynelatende noen sesongmessige bevegelser i områder med mye snøfall, som på Nord-Honshu i Japan. Fuglene gjennomfører tilsynelatende dessuten også daglige korte trekk etter mat, og flyr ned fra høyden tidlig om morgenen. I introduserte områder er arten å regne som en regulær standfugl, selv om fuglene også der kan gjøre korte trekk etter mat lokalt, ofte for å beite i mer åpne habitater utenfor hekkesesongen.
Dietten består av frø (spesielt dyrket korn), gress, blader, røtter, vill frukt, nøtter og insekter høst og vinter. Mat som konsumeres om våren og sommeren ligner den fuglene spiser om høsten og vinteren, men det er et økt forbruk av animalsk materiale og nyutsprunget planteløv (inkludert grønne skudd), spesielt blant hunner.
Inndeling
Inndelingen følger International Ornithological Congress og er i henhold til Kimball, Hosner & Braun (2021). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).
Kino (band)
Kino (russisk: Кино, uttale: [kinoˈ]) var en russisk rockegruppe dannet av Viktor Tsoj i 1981 i Leningrad, Sovjetunionen. Bandet var i starten en del av undergrunnsmiljøet rundt rockeklubben i Leningrad, men markerte seg senere som et av de ledende bandene i Sovjetunionen. Tsojs død i 1990 utløste en bølge av sorg blant ungdommen i Sovjetunionen og har i ettertid blitt sammenligna med de lignende hendelsene etter John Lennon og Kurt Cobains død i henholdsvis 1980 og 1994.
Lågendalspram
Lågendalspram, en lokal flatbunnet båt ble brukt til laksefisket og annet i nedre del av Numedalslågen i Buskerud og Vestfold nedover til munningen ved Larvik. Den tilhørte en båttradisjon langs en av Norges lengste elver som dessuten representert en kulturgrense mellom Hallingdal i nordøst og Numedal i sørvest. I Numedal og områdene videre sørover og vestover er prammen den dominerende innlandsbåttypen.
Kino (band)
Historie
Den første utgaven av bandet ble starta i 1981 under navnet Garin i giperboloidy (etter Aleksej Nikolaevitsj Tolstojs roman «Giperboloid inzhenera Garina») av Tsoj og Aleksej Rybin på gitar og Oleg Valinskij på trommer. Ettersom at rockemusikk var regna for å være reaksjonær og anti-sovjetisk så holdte bandet i starten konserter i leilighetene til andre musikere, et fenomen i Sovjet-tida kalt kvartirniks, og på rockeklubben i Leningrad. Seinere i 1981 forlot Valinskij bandet etter å ha havna i hæren og kort tid etter holdte de resterende medlemmene den første konserten under navnet Kino i Leningrad Rok-Klub.
Lågendalspram
Numedalslågen
Fra eldre tid har Numedalslågen vært en viktig ferdselsåre, farbar for båt helt fra Larvikfjorden og opp til fjells hvis man ser bort fra en del fosser og grunne stryk med sterk strøm som bare flatbunnede farkoster kunne brukes på. Lågen rangeres som en av de fire beste lakseelver fra gammelt av, spesielt strekningen fra sjøen opp til Hvittingfoss som er lakse- og sjøørretførende. Dessuten gikk Lågen på tvers av eldre ferdselsårer til lands mellom Sørlandet og Østlandet. Behovet for ferger var stort helt fram til de første bruer ble oppført på 1900-tallet.
Forholdene i Lågen med fosser, stryk, varierende elvedybde og sterk strøm la grunnlag for en båttradisjon basert på prammer for mange bruksområder. Lokalt kalles de «pråm», «pram» eller ganske enkelt «båt».
Kino (band)
Historie
Albumet stod i sterk kontrast til deres foregående plate med en lyd inspirert av britisk post-punk som Joy Division og The Cure. I den årlige bandkonkurransen i Leningrad Rok Klub i mars 1985 vant Kino førsteplass noe som befesta deres posisjon i den russiske rockescenen. Kino begynte så arbeidet på sin neste plate Eto Ne Ljubov... (Dette er ikke kjærlighet...). Albumet førte bandet i ei mer melodisk retning og de mer dystre elementene fra Natsjalnik Kamtsjatki var borte. Samtidig ble de overvåkninga av rockemiljøet stoppa under reformene innført av Mikhail Gorbatsjov og Kino tok for første gang steget ut fra undergrunnen. Kino ga ut Notsj (Natt) i januar 1986 til større suksess enn deres tidligere album, mye takka være Tsojs opptreden på russisk-TV samme år med låta «Peremen» («Endringer»). Før den fjerde årlige festivalen i Leningrad Rok-Klub våren 1986 slutta Aleksandr Titov som fant det stadig vanskeligere å kombinere rollen som bassist i både Akvarium og Kino. Titov ble erstatta av Igor Tikhomirov fra kunstrock-bandet Dzjungli (Jungel) og bandet fikk for første gang en permanent bassist.